Vrbas

Vrbas er en sideelv til Sava fra høyre, vest i Bosnia-Hercegovina. Elven har sin kilde i Vranicafjellene og renner ut i Sava ved Srbac. Elven passerer byene  Gornji Vakuf-Uskoplje, Bugojno, Donji Vakuf, Jajce og Banja Luka. Elven er ikke farbar, med unntak for tre kilometer før utløpet.

Elvens øvre del, fra Vranicafjellene til Jajce, karakteriseres ved store fossefall og relativt liten vannføring. Sideelver er Draguĉina, Rijeka og Pliva. Som elvens midtre del regnes distansen på ca. 72,5 kilometer fra Jajce til Banja Luka. Høydeforskjellen på denne strekningen er 165 meter og det er her bygget tre kraftverk, ett i Boĉac, og to i Jajce. Elvens nedre del går fra Banja Luka til munningen ved Srbac og er en strekning på ca. 70 kilometer. Her vider elven seg ut og det er bygget demninger på begge sider for å skåne omgivelsene omkring ved flom. 

Vrbas midtre del er brukt som arena for raftingmesterskap.Det internasjonale raftingforbundets internettside besøkt 25. november 2014

 Bilder 

 Referanser 

 Eksterne lenker 


Kategori:Elver i Bosnia-Hercegovina
Kategori:Savas vassdragsområde